Subject: შშმ პირთა უფლებების საკოორდინაციო შეხვედრის შეჯამება და დამატებითი დოკუმენტები
From: Lela Akiashvili <[email-masked]>
To: Beka Dzamashvili <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "
Cc: Maka Peradze <[email-masked]>, Guliko Matcharashvili <[email-masked]>, Meriko Kajaia <[email-masked]>, Tornike Dvali <[email-masked]>, Robo Nadiradze <[email-masked]>, Anuki Burduli <[email-masked]>, Giorgi Bedoidze <[email-masked]>, Ketevan Tatuashvili <[email-masked]>, elene shonia <[email-masked]>, "[email-masked]" <[email-masked]>
Date: Wed, 17 Feb 2021 15:34:34 +0000

ძვირფასო კოლეგებო,

დიდი მადლობა გუშინდელ საკოორდინაციო შეხვედრაში მონაწილეობისათვის.

დაპირებისამებრ, გიზიარებთ რამდენიმე დოკუმენტს და აქვე შევაჯამებთ ჩვენს მიერ მიღებულ ძირითად გადაწყვეტილებებს:

1. სამოქმედო გეგმები.

შევთანხმდით, რომ კანონით გათვალისწინებული ვალდებულება ერთწლიანი სამოქმედო გეგმების გაწერასთან დაკავშირებით აღსრულდება უწყებრივ დონეზე.

ერთწლიანი სამოქმედო გეგმები, სადაც ამ ეტაპზე აისახება პირველი რიგის პრიორიტეტები, შესაძლოა დაიწეროს ცალკემდგომი დოკუმენტის სახით ან შშმ საკითხები
აისახოს უკვე არსებულ ან შემუშავების პროცესში მყოფ შიდაუწყებრივ სამოქმედო გეგმებში.

შიდაუწყებრივი გეგმები აისახება ადამიანის უფლებების ახალ სამოქმედო გეგმაშიც, რომელიც სამ წელზე იქნება გაწერილი.

მთავრობის ადმინისტრაციას ეთხოვა მოემზადებინა მარტივი ფორმა (template) მსგავისი სამოქმედო გეგმისათვის.
მიმაგრებული დოკუმენტის სახით იხილეთ, ე.წ. template, რომელიც შეგიძლიათ გამოიყენოთ ან არ გამოიყენოთ გეგმებზე მუშაობისას.

კოორდინაციის უზრუნველყოფის მიზნით და თქვენი სურვილის შემთხვევაში, ჩვენ შეგვიძლია სამოქმედო გეგმის სრული დრაფტი გავიაროთ ექსპერტებთან ერთად და
მის დამტკიცებამდე მოგაწოდოთ უკუკავშირი.

სამოქმედო გეგმების შემუშავების ბოლო ვადად, შშმ კანონი 1 აპრილს განსაზღვრას. მანამდე კი, (სავარაუდოდ 26 თებერვალს) ჩატარდება კიდევ ერთი საკოორდინაციო
შეხვედრა პარლამენტში.

სასურველია, შიდაუწყებრივი სამოქმედო გეგმები დაეყრდნოს ერთის მხრივ ადამიანის უფლებათა სტრატეგიაში ასახული პრიორიტეტებს (იხ. მიმაგრებული დოკუმენტი),
ასახოს კანონით განსაზღვრული ვალდებულებები და ასევე, გაითვალისწინოს სახალხო დამცველის მეირ ბოლო წლებში კონკრეტული უწყებების მიმართ გაცემული თემატური რეკომენდაციები.

2. ერთიანი სტრატეგია.

კანონით გათვალისწინებული ვალდებულება სტრატეგიის შექმნის შესახებ შესრულსდება ადამიანის უფლებათა ახალ სტრატეგიაში (2021-2030) შესაბამისი საკითხების
ასახვით. დოკუმენტი ამჟამად ითვალისწინებს ცალკე მდგომ მიზანს შშმ პირთა უფლებების დაცვასთან დაკავშირებით და ასევე მეინსტრიმად გასდევს შშმ უფლებები სხვადასხვა მიზანსა და ამოცანაში. შესაბამისად, უფლებრივად ამ ყველაფრის ერთობლიობაში დანახვა უფრო ეფექტიანიც და სწორიცაა.

კანონი ითვალისწინებს სტრატეგიას 2035 წლამდე. ხოლო ადამიანის უფლებათა სტრატეგია 2030 წლამდეა. შესაბამისად, სტრატეგიის ნარატიულ ნაწილში გაკეთდება
დათქმა, რომ მის დასრულდებისთანავე დამტკიცდება დამატებითი სტრატეგია, რომელიც ცალკე ან სხვა უფლებებთან ერთობლიობაში ასხავს შშმ უფლებებს მომდევნო 5 წლისთვისაც.

მიმაგრებული დოკუმენტის სახით, იხილეთ, ადამიანის უფლებათა სტრატეგიით გათვალისწინებული ამოცანები და შესაბამისი ინდიკატორები.
შეგახსენებთ, რომ ინდიკატორების ტექსტი შესაძლოა მცირედით დაკორექტირდეს. თუმცა, დოკუმენტით ასახული პრიორიტეტები დარჩება უცვლელი.

3. ადაპტირებისა და უნივერსალური დიზაინის უზრუნველყოფის სამოქმედო გეგმა.

ადაპტირებისა და უნივერსალური დიზაინის უზრუნველყოფის სამოქმედო გეგმის შემუშავებისათვის მნიშვნელოვანია ჩატარდეს კვლევა ერთიანი მეთოდოლოგიით, რომლის
ფარგლებშიც შეფასდება საჯარო უწყებების საკუთრებაში არსებული შენობა-ნაგებობების საჭიროებები.
მთავრობის ადმინისტრაცია უზრუნველყოფს აღნიშნულ კვლევაზე მუშაობის დაწყებას
დონორ ორგანიზაციებთან ერთად. ამ საკითხზე უკვე მივმართეთ პარტნიორ ორგანიზაციებს.

4.
შშმ პირთა მომსახურებების გაძლიერების ხელშეწყობისთვის მიმართულ ღონისძიებათა ერთიანი საკოორდინაციო საბჭო.

გარდა, საკოორდინაციო კომიტეტისა, რომელიც უახლოეს მომავალში მთავრობის ადმინისტრაციაში შეიქმნება, შრომის ჯანმრთელობისა და სოციალური დაცვის სამინისტროში შეიქმნება CCM (შშმ პირთა
მომსახურებების გაძლიერების ხელშეწყობისთვის მიმართულ ღონისძიებათა ერთიანი საკოორდინაციო საბჭო), რომლის ფარგლებშიც დაკოორდინირდება კონკრეტული საკითხების აღსრულების პროცესი. მაგალითად, ბიოფსიქოსოციალურ მოდელზე გადასვლის პროცესის აღსრულება, დეინსტიტუციონალიზაციის
პროცესის დასრულდება, და სხვ. ამასთან დაკავშირებით, სამინისტროს ექნება ცალკე კომუნიკაცია თითოეულ ჩვენგანთან.

5. ცოდნის გაღრმავება საჯარო მოხელეთათვის.

საქართველოს მთავრობის ადმინისტრაცია, პარტნიორ ორგანიზაციებთან ერთად, უახლოეს მომავალში გეგმავს შემდეგი ღონისძიებების გატარებას:

ტრენინგი (თემებზე: CRPD, ახალი შშმ კანონის ძირითადი საკითხები, CRPD-ის დამატებითი ფაკულტატური ოქმი) საკოორდინაციო კომიტეტის წევრი უწყებებისათვის,
სამუშაო დონეზე.

ტრენინგები გუბერნატორების ოფისებისთვის და ადგილობრივი თვითმმართველობის წარმომადგენელთათვის.

ტრენინგები დაინტერესებული საჯარო მოხელეებისთვის.

6. ადგილობრივი თვითთმართველობების ჩართულობა.

შეხვედრაზე აღინიშნა, რომ მნიშვნელოვანია პროცესში ადგილობრივი თვითმმართველობების ჩართულობა. სამომავლოდ, საკოორდინაციო კომიტეტის ფარგლებში კიდევ
უფრო გაიზრდება თვითმართველობათა ინფორმირებულობისა და ჩართულობის დონე.

7. დონორ და პარტნიორ ორგანიზაციებთან თანამშრომლობა.

შეხვედრაზე აღინიშნა, რომ საკმაოდ მაღალია მზაობა დონორი და პარტნიორი ორგანიზაციების მხრიდან ჩაერთონ შშმ პირთა უფლებების დაცვის საკითხებში. საკოორდინაციო კომიტეტის ფარგლებში იგეგმება ერთობლივი შეხვედრა
დონორ ორგანიზაციებთან. თუმცა, ამასგარდა, მსგავსი საჭიროების არსებობის შემთხვევაში, მზად ვართ დაგაკავშირდოთ და ერთად მოვახდინოთ შესაბამისი საკითხების ადვოკატირება.

კიდევ ერთხელ მადლობას გიხდით აქტიური თანამშრომლობისათვის.

ნებისმიერი კითხვსი და/ან მხარდაჭერის საჭიროების შემთხვევაში, რა თქმა უნდა, ვრჩებით ხაზზე 24/7-ზე.

საუკეთესო სურვილებით,

საქართველოს მთავრობის ადმინისტრაციის ადამიანის უფლებათა დაცვის გუნდი